ΓΡΑΠΤΗ ΕΡΩΤΗΣΗ E-0131/02

υποβολή: Stavros Xarchakos (PPE-DE) προς την Επιτροπή

(1 Φεβρουαρίου 2002)

Θέμα: Διαφημίσεις με πορνογραφικό περιεχόμενο

Ο Επίτροπος κ. Μπολκεστάϊν, στην απάντησή του (7.1.2002) σε γραπτή ερώτησή μου με αριθμό E-3095/01(1) σημειώνει, μεταξύ άλλων, ότι δενπάρχουν διασυνοριακές επιπτώσεις από τις διαφημιστικέςπηρεσίες στον εθνικό τύπο, αναφερόμενος στις αγγελίες πορνογραφικού περιεχομένου που δημοσιεύονται συνεχώς στα ελληνικά ΜΜΕ και οι οποίες διαβάζονται και από ανηλίκους (όπως ανέφερα στην κοινοβουλευτική ερώτησή μου), επηρεάζοντας τη ψυχοσύνθεσή τους.

Ο κ. Επίτροπος δεν θα γνωρίζει, ασφαλώς, ότι πολλές από αυτές τις αγγελίες, όπως και άλλες που προβάλλονται σε συνδρομητικά κανάλια της τηλεοράσεως, παραπέμπουν σε ροζ γραμμές τηλεφωνικής επικοινωνίας στην Αγγλία και σε άλλες χώρες, επομένως το επιχείρημα περί μη διασυνοριακών επιπτώσεων προφανώς δεν ευσταθεί.

Γνωρίζει το παραπάνω η Επιτροπή· Υπό το φως αυτής της εξέλιξης, ποιές είναι οι ενέργειες και οι πρωτοβουλίες που θα πάρει η Επιτροπή προκειμένου να απαγορευθεί η δημοσίευση πορνογραφικών αγγελιών και η προβολή τους σε τηλεοπτικά κανάλια, ώστε να μην πλήττεται η ευαίσθητη ψυχοσύνθεση των ανηλίκων που έρχονται σε επαφή με το χυδαίο περιεχόμενό τους·

(1) EE C 115 E της 16.5.2002, σελ. 224.

Απάντηση του κ. Bolkestein εξ ονόματος της Επιτροπής

(19 Μαρτίου 2002)

Η Επιτροπή επιθυμεί να ευχαριστήσει το αξιότιμο μέλος για την περαιτέρω διευκρίνιση την οποία παρέσχε επί του θέματος, σε συνέχεια της προηγούμενης ερώτησής του E-3095/01 και της απάντησης της Επιτροπής της 7ης Ιανουαρίου 2002(1).

Όσον αφορά το θέμα των διαφημιστικώνπηρεσιών στον Τύπο, είναι πλέον σαφές ότιφίστανται διασυνοριακές επιπτώσεις. Η πώληση διαφημιστικού χώρου από τους έλληνες εκδότες εφημερίδων και περιοδικών για τη διαφήμιση ροζ γραμμών τηλεφωνικής επικοινωνίας σε άλλα κράτη μέλη αποτελεί σαφή διασυνοριακήπηρεσία βάσει του άρθρου 49 της συνθήκης ΕΚ. Ως εκ τούτου, η Επιτροπή δεν θα αντετίθετο στην επιβολή περιορισμών στον εν λόγω τομέα εφόσον οι περιορισμοί αυτοί δεν θα συνιστούσαν διακριτική μεταχείριση και θα ήταν ανάλογοι προς το στόχο προστασίας των ανηλίκων. Εν προκειμένω, εφαρμόζεται η ελληνική νομοθεσία καθώς και οι κώδικες συμπεριφοράς που ισχύουν για παρόμοιες διαφημίσεις στον Τύπο, δεδομένου ότι το αξιότιμο μέλος μνημονεύει τον εθνικό Τύπο που εδρεύει στο συγκεκριμένο κράτος μέλος. Οι ελληνικές αρχές είναι οι μόνες αρμόδιες να λάβουν μέτρα στον εν λόγω τομέα σύμφωνα με τις προαναφερθείσες αρχές του κοινοτικού δικαίου.

Όσον αφορά τιςπηρεσίες δορυφορικής μετάδοσης, η οδηγία για την τηλεόραση χωρίς σύνορα (οδηγία 89/552/ΕΟΚ του Συμβουλίου, της 3ης Οκτωβρίου 1989, για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων(2), όπως τροποποιήθηκε με την οδηγία 97/36/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1997(3)) παρέχει το νομοθετικό πλαίσιο για τις τηλεοπτικές εκπομπές στην Ένωση.

Στην οδηγία για την τηλεόραση χωρίς σύνορα ορίζεται ότι κάθε κράτος μέλος μεριμνά ώστε όλες οι τηλεοπτικές εκπομπές που μεταδίδονται από ραδιοτηλεοπτικούς οργανισμούς πουπάγονται στη δικαιοδοσία του, να τηρούν το δίκαιο το οποίο ισχύει σε αυτό το κράτος μέλος για τις εκπομπές που απευθύνονται στο κοινό.

Εντούτοις, σύμφωνα με την αρχή της επικουρικότητας, η οδηγία δεν θίγει τη δικαιοδοσία των κρατών μελών και των αρχών τους ως προς την οργάνωση (η οποία περιλαμβάνει τα συστήματα εκχώρησης δικαιωμάτων, χορήγησης διοικητικής άδειας ή φορολόγησης), τη χρηματοδότηση καθώς και το περιεχόμενο των προγραμμάτων. Συνεπώς, σύμφωνα με την αρχή της επικουρικότητας, τα κράτη μέλη δύνανται να θεσπίζουν κανόνες σχετικά με το περιεχόμενο των προγραμμάτων που μεταδίδονται από ραδιοτηλεοπτικούς οργανισμούς οι οποίοιπάγονται στη δικαιοδοσία των εν λόγω κρατών μελών.

Η Επιτροπή είναι ενήμερη για τον αντίκτυπο που μπορεί να έχει το πορνογραφικόλικό στους ανήλικους. Ως εκ τούτου, όσον αφορά την τηλεοπτική μετάδοση οπτικοακουστικούλικού, στην οδηγία για την τηλεόραση χωρίς σύνορα θεσπίζεται ένα κοινό ελάχιστο πρότυπο για την προστασία των ανηλίκων (άρθρο 22), ενώ τα κράτη μέλη καλούνται να λαμβάνουν τα κατάλληλα μέτρα ώστε οι τηλεοπτικές εκπομπές των ραδιοτηλεοπτικών οργανισμών πουπάγονται στη δικαιοδοσία τους να μην περιλαμβάνουν προγράμματα τα οποία ενδέχεται να βλάψουν σοβαρά τη σωματική, πνευματική ή ηθική ανάπτυξη των ανηλίκων και, ειδικότερα, προγράμματα που περιέχουν πορνογραφικές σκηνές ή σκηνές άσκοπης βίας. Εξάλλου,φίσταται συγκεκριμένος μηχανισμός που ενθαρρύνει τα κράτη μέλη να λαμβάνουν μέτρα όταν στις εκπομπές περιλαμβάνονται παρόμοια προγράμματα.

Η αποτελεσματική εφαρμογή του κοινοτικού δικαίου αποτελεί πρωταρχική μέριμνα της Επιτροπής. Σε διάφορες περιπτώσεις στις οποίες ελήφθησαν μέτρα σύμφωνα με τα άρθρα 2, παράγραφος 2, και 22 της οδηγίας, η Επιτροπή, όπως προβλέπεται στην οδηγία για την τηλεόραση χωρίς σύνορα, εκπλήρωσε τιςποχρεώσεις της όσον αφορά την αξιολόγηση των εν λόγω μέτρων.

(1) ΕΕ C 115 E της 16.5.2002, σελ. 224.

(2) ΕΕ L 298 της 17.10.1989.

(3) ΕΕ L 202 της 30.7.1997.